2000/4/EY: Komission päätös, tehty 30 päivänä marraskuuta 1999, jäsenvaltioiden vuodeksi 2000 esittämien, zoonoosien torjuntaan tarkoitettujen tarkastusohjelmien hyväksymisestä ja yhteisön rahoitusosuuden vahvistamisesta (tiedoksiannettu numerolla K(1999) 3985) (Ainoastaan tanskan-, englannin- ja suomenkieliset tekstit ovat todistusvoimaisia)



Virallinen lehti nro L 003 , 06/01/2000 s. 0021 - 0022



KOMISSION PÄÄTÖS, tehty 30 päivänä marraskuuta 1999, jäsenvaltioiden vuodeksi 2000 esittämien, zoonoosien torjuntaan tarkoitettujen tarkastusohjelmien hyväksymisestä ja yhteisön rahoitusosuuden vahvistamisesta (tiedoksiannettu numerolla K(1999) 3985) (Ainoastaan tanskan-, englannin- ja suomenkieliset tekstit ovat todistusvoimaisia) (2000/4/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 24 artiklan 6 kohdan sekä sen 29 ja 32 artiklan, sekä katsoo seuraavaa: 1) Päätöksen 90/424/ETY III osaston 2 luvussa säädetään mahdollisuudesta saada yhteisön rahoitusta zoonoosien ehkäisemiseen tarkoitettuihin tarkastuksiin. 2) Jäsenvaltiot ovat toimittaneet zoonoosien torjuntaan kyseisissä maissa tarkoitetut ohjelmat. 3) Nämä ohjelmat ovat komission päätöksessä 1999/702/EY(3) vahvistetussa luettelossa eläintautien hävittämis- ja valvontaohjelmista, joille voidaan myöntää yhteisön rahoitus vuonna 2000. 4) Ottaen huomioon ohjelmien tärkeä asema zoonoosien torjuntaa koskevien yhteisön tavoitteiden saavuttamisessa on aiheellista vahvistaa yhteisön rahoitusosuudeksi 50 prosenttia kyseisille jäsenvaltioille aiheutuvista toimenpiteisiin liittyvistä kustannuksista kutakin ohjelmaa kohti säädettävään enimmäismäärään asti. 5) Yhteisö osallistuu rahoitukseen edellyttäen, että suunnitellut toimenpiteet toteutetaan ja viranomaiset toimittavat kaikki tarvittavat tiedot säädetyssä määräajassa. 6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Hyväksytään Tanskan esittämä jalostukseen tarkoitetun siipikarjan salmonellaa koskeva tarkkailu- ja valvontasuunnitelma 1 päivän tammikuuta 2000 ja 31 päivän joulukuuta 2000 väliseksi ajaksi. 2. Vahvistetaan yhteisön rahoitusosuus 50 prosentiksi 400000 euron enimmäismäärään asti Tanskalle ohjelman täytäntöönpanosta aiheutuneista kustannuksista, jotka liittyvät - tilanteen mukaan jalostukseen tarkoitetun siipikarjan hävittämiseen tai jalostukseen tarkoitetun siipikarjan arvioidun arvon ja kyseisestä siipikarjasta saadun lämpökäsitellyn lihan myynnistä saatujen tulojen väliseen erotukseen, - haudottujen siitosmunien hävittämiseen, - tilanteen mukaan muiden kuin haudottujen siitosmunien hävittämiseen tai muiden kuin haudottujen siitosmunien arvioidun arvon ja kyseisistä munista saatujen lämpökäsiteltyjen munatuotteiden myynnistä saatujen tulojen väliseen erotukseen. 2 artikla 1. Hyväksytään Irlannin esittämä jalostukseen tarkoitetun siipikarjan salmonellaa koskeva tarkkailu- ja valvontasuunnitelma 1 päivän tammikuuta 2000 ja 31 päivän joulukuuta 2000 väliseksi ajaksi. 2. Vahvistetaan yhteisön rahoitusosuus 50 prosentiksi 50000 euron enimmäismäärään asti Irlannille ohjelman täytäntöönpanosta aiheutuneista kustannuksista, jotka liittyvät - tilanteen mukaan jalostukseen tarkoitetun siipikarjan hävittämiseen tai jalostukseen tarkoitetun siipikarjan arvioidun arvon ja kyseisestä siipikarjasta saadun lämpökäsitellyn lihan myynnistä saatujen tulojen väliseen erotukseen, - haudottujen siitosmunien hävittämiseen, - tilanteen mukaan muiden kuin haudottujen siitosmunien hävittämiseen tai muiden kuin haudottujen siitosmunien arvioidun arvon ja kyseisistä munista saatujen lämpökäsiteltyjen munatuotteiden myynnistä saatujen tulojen väliseen erotukseen. 3 artikla 1. Hyväksytään Suomen esittämä pilaantuneiden elintarvikkeiden Escherichia coli (EHEC) -bakteeria koskeva torjuntasuunnitelma 1 päivän tammikuuta 2000 ja 31 päivän joulukuuta 2000 väliseksi ajaksi. 2. Vahvistetaan yhteisön rahoitusosuus 50 prosentiksi 125000 euron enimmäismäärään asti Suomelle ohjelman täytäntöönpanosta aiheutuneista kustannuksista. 4 artikla Yhteisön rahoitusosuuden saaminen 1-3 artiklassa tarkoitettuihin ohjelmiin edellyttää, että a) asianomaiset jäsenvaltiot ovat saattaneet voimaan 1 päivään tammikuuta 2000 mennessä ohjelman täytäntöönpanon edellyttämät lait, asetukset ja hallinnolliset määräykset, b) komissiolle toimitetaan neljän kuukauden välein, viimeistään neljän viikon kuluttua kunkin selvitysjakson päättymisestä, kertomus ohjelman etenemisestä ja aiheutuneista kustannuksista, c) ohjelman teknisestä toteutuksesta toimitetaan 1 päivään kesäkuuta 2001 mennessä loppukertomus, johon on liitetty aiheutuneisiin menoihin liittyvät tositteet, ja että yhteisön eläinlääkintälainsäädäntöä on noudatettu. 5 artikla 1. Komissio voi tehdä paikalla toteutettavia tarkastuksia yhteistyössä kansallisten toimivaltaisten viranomaisten kanssa sen varmistamiseksi, että toimenpiteet ja tuetut menot on toteutettu. Komissio ilmoittaa jäsenvaltioille tarkastusten tulokset. 2. Yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(4) 8 ja 9 artiklaa sovelletaan soveltuvin osin. 3. Yhteisön rahoitusta voidaan myöntää ainoastaan, jos ohjelmat on toteutettu yhteisön sääntöjen mukaisesti. 6 artikla Tämä päätös on osoitettu Tanskan kuningaskunnalle, Irlannille ja Suomen tasavallalle. Tehty Brysselissä 30 päivänä marraskuuta 1999. Komission puolesta David BYRNE Komission jäsen (1) EYVL L 224, 18.9.1990, s. 19. (2) EYVL L 168, 2.7.1994, s. 31. (3) EYVL L 276, 27.10.1999, s. 19. (4) EYVL L 160, 26.6.1999, s. 103.